《临江仙 望日入邓尉山至圣恩寺万峰草堂庭中梅花下看月，夜漏数下，宿还元阁中》
清代·余一鳌

两度还元阁上，今宵一宿空桑。湖光山色话渔洋。

鹰呼遥警夜，鱼响寂空堂。

小立绿梅花下，满身花影当窗。冷香和月费吟商。

树头潮入梦，水面镜涵光。

作者简介：余一鳌 （1838—？），字成之，号心禅居士。江苏无锡人(祖籍浙江开化）。清代词作家。曾从水师戎幕，官候选通判。一生体弱多病，淡于名利，感一生命途多舛，每发为词章。主要有《楚楚词》、《觉梦词》、《惜春词》、《感春词》、《忆鹃词》、《柳枝词》等。